O l'à studiòu Composiçion e Muxica Elettronica con o meistro Riccardo Dapelo. E a l'è propio a muxica elettronica ch'a destengoe a seu produçion sciben che lë o cante da contræto inta squaddra de canto "I Giovani Canterini di Sant'Olcese".
Do 1996 o vinçe o Premio Città di Recanati – Nuove tendenze della canzone d’Autore, con a canson "O trallalero canson de uña vitta" pe squaddra de canto popolare zeneise. Into 2009 o seu tòcco "In primo vere" pe vôxe de figiñe e nastro o vëgne çernuo e seunnòu a EMUfest, in te l'Accademia de Santa Cecilia a Romma. Do 2015 o seu "Largo IV" pe nastro magnetico e impianto a 24 canæ âudio o vëgne seunnòu ao festival "Suoni inauditi" a Livorno, into Istituto Superiore di Studi Musicali "Pietro Mascagni" Delongo do 2015 o fonda con l'amigo compositô zeneise Rinaldo Marti o gruppo "Ethnogenova" pe a realisaçion de un progetto pe o sentî profondo e parteçipòu deuviando l'aplicaçion MAX. Do 2018 o seu tòcco "Witte Vlam" o vëgne çernuo e seunnòu ao festival "Rimusicazioni" de Bolsan.
This work is licensed under a Creative Commons Attribution-NonCommercial-NoDerivatives 4.0 International License.
lij_Latn lij_Latn eng_Latn